การหาโมลาริตีเมื่อรู้ค่าโมลกับปริมาตร (หน่วยลิตร) การหาโมลาริตีเมื่อรู้ค่ามวลกับปริมาตร ตัวอย่างโจทย์เพิ่มเติม (การหาโมลาริตีเมื่อรู้ค่ามวลกับปริมาตรหน่วยมิลลิลิตร) การหาโมลาริตีเมื่อรู้ค่าโมลกับปริมาตร (หน่วยมิลลิลิตร)
โมลาริตีมีค่าเท่ากับจำนวนโมลของตัวถูกละลายหารด้วยปริมาตรของสารละลายที่มีหน่วยเป็นลิตร  หรือเขียนเป็นสูตรได้ว่า โมลาริตี = จำนวนโมลของตัวถูกละลาย / ปริมาตรของสารละลาย (หน่วยลิตร) ตัวอย่าง: จงหาโมลาริตีของ NaCl 0.75 โมล ในสารละลาย 4.2 ลิตร ในการหาโมลาริตี เราต้องทราบจำนวนโมลของตัวถูกละลาย กับปริมาตรของสารละลายในหน่วยลิตร ถ้าโจทย์ให้ค่าดังกล่าวมาโดยตรง ก็สามารถแทนลงไปในสูตรได้เลย ไม่จำเป็นต้องแปลงค่าใดๆ ตัวอย่าง:  จำนวนโมล = 0.75 โมล NaCl ปริมาตร = 4.2 ลิตร เสร็จแล้วเราก็จะได้ผลลัพธ์เป็นจำนวนโมลต่อลิตร หรือค่าโมลาริตีนั่นเอง ตัวอย่าง: โมลาลิตี = จำนวนโมลของตัวถูกละลาย / ปริมาตรของสารละลาย (หน่วยลิตร) = 0.75 โมล / 4.2 ลิตร = 0.17857142 นำผลลัพธ์ที่ได้มาปัดเศษในทศนิยม ซึ่งปกติจะปัดให้เหลือเพียงทศนิยมสองหรือสามตำแหน่ง ขึ้นอยู่กับคำสั่งว่าให้มีทศนิยมกี่ตำแหน่ง เมื่อเขียนคำตอบลงไปแล้ว อย่าลืมเขียน “M” (ย่อมาจาก “โมลาริตี”) และสูตรเคมีของตัวถูกละลายต่อท้ายด้วย ตัวอย่าง: 0.179 M NaCl โมลาริตีมีค่าเท่ากับจำนวนโมลของตัวถูกละลายหารด้วยปริมาตรของสารละลายที่มีหน่วยเป็นลิตร หรือเขียนเป็นสูตรได้ว่า โมลาริตี = จำนวนโมลของตัวถูกละลาย / ปริมาตรของสารละลาย (หน่วยลิตร) ตัวอย่าง: จงหาโมลาลิตีของ KMnO4 3.4 กรัม ในน้ำ 5.2 ลิตร ในการหาโมลาริตี เราต้องทราบจำนวนโมลของตัวถูกละลาย กับปริมาตรของสารละลายในหน่วยลิตร ถ้าโจทย์ให้ค่าดังกล่าวมาโดยตรง ก็สามารถแทนลงไปในสูตรได้เลย ไม่จำเป็นต้องแปลงค่าใดๆ แต่ถ้าโจทย์ให้ค่ามวลของตัวถูกละลายกับปริมาตรของสารละลายมา ก็ต้องแปลงมวลให้เป็นโมลก่อน ถึงจะคำนวณหาโมลาริตีได้ ตัวอย่าง:  มวล = 3.4 กรัม KMnO4  ปริมาตร = 5.2 ลิตร ในการแปลงมวลที่อยู่ในหน่วยกรัมเป็นโมล อันดับแรกคือต้องหามวลโมลาร์ของตัวถูกละลายก่อน ซึ่งทำได้โดยนำมวลโมลาร์ของธาตุแต่ละตัวของตัวถูกละลายมารวมกัน (เราสามารถดูมวลโมลาร์ของธาตุแต่ละตัวได้จากตารางธาตุ) ตัวอย่าง:  มวลโมลาร์ของ K = 39.1 กรัม มวลโมลาร์ของ Mn = 54.9 กรัม มวลโมลาร์ของ O = 16.0 กรัม มวลโมลาร์ของตัวถูกละลายทั้งหมด = K + Mn + O + O + O + O = 39.1 + 54.9 + 16 + 16 + 16 + 16 = 158.0 กรัม เมื่อเราได้มวลโมลาร์ของตัวถูกละลายแล้ว ให้นำมวลของตัวถูกละลายมาคูณด้วยค่าที่ใช้แปลงหน่วย (conversion factor) นั่นคือ 1 โมลส่วนมวลโมลาร์ของตัวถูกละลาย เสร็จแล้วเราก็จะได้ผลลัพธ์เป็นจำนวนโมลของตัวถูกละลาย ตัวอย่าง: จำนวนโมล = มวลของตัวถูกละลาย × (1/มวลโมลาร์ของตัวถูกละลาย) = 3.4 กรัม × (1 โมล / 158 กรัม) = 0.0215 โมล เมื่อเราได้จำนวนโมลของตัวถูกละลายแล้ว ก็นำค่านั้นมาหารด้วยปริมาตรของสารละลาย (หน่วยลิตร)  เพื่อหาโมลาริตี ตัวอย่าง: โมลาลิตี = จำนวนโมลของตัวถูกละลาย / ปริมาตรของสารละลาย (หน่วยลิตร) = 0.0215 โมล / 5.2 ลิตร = 0.004134615 นำผลลัพธ์ที่ได้มาปัดเศษในทศนิยม ซึ่งปกติจะปัดให้เหลือเพียงทศนิยมสองหรือสามตำแหน่ง ขึ้นอยู่กับคำสั่งว่าให้มีทศนิยมกี่ตำแหน่ง เมื่อเขียนคำตอบลงไปแล้ว อย่าลืมเขียน “M” (ย่อมาจาก “โมลาริตี”) และสูตรเคมีของตัวถูกละลายต่อท้ายด้วย ตัวอย่าง: 0.004 M KMnO4 จงหาโมลาริตีของ NaCl 5.2 กรัม ในน้ำ 800 มิลลิลิตร. การหาโมลาริตีต้องรู้จำนวนโมลกับปริมาตรหน่วยลิตร แต่สังเกตได้ว่าโจทย์นี้ให้มวลมาแทนโมล และให้ปริมาตรในหน่วยมิลลิลิตรมาแทนลิตร  มวล = 5.2 กรัม NaCl ปริมาตร = 800 มิลลิลิตร น้ำ โดยรวมมวลโมลาร์ของ Na หรือโซเดียม กับมวลโมลาร์ของ Cl หรือคลอรีน  มวลโมลาร์ของ Na = 22.99 กรัม มวลโมลาร์ของ Cl = 35.45 กรัม มวลโมลาร์ของ NaCl = 22.99 + 35.45 = 58.44 กรัม ซึ่งค่าที่ใช้แปลงหน่วยเป็นโมลสำหรับโจทย์นี้คือ 1 โมล / 58.44 กรัม  (เนื่องจากมวลโมลาร์ของ NaCl มีค่าเท่ากับ 58.44) จำนวนโมล = 5.2 กรัม NaCl × (1 โมล / 58.44 กรัม) = 0.08898 = 0.09 โมล เนื่องจาก 1 ลิตร มีค่าเท่ากับ 1,000 มิลลิลิตร ดังนั้นการแปลงหน่วยจากมิลลิลิตรเป็นลิตรจึงต้องการหารด้วย 1,000 สำหรับโจทย์นี้ เราสามารถหาปริมาตรน้ำในหน่วยลิตรได้โดยการนำ 800 มาหารด้วย 1,000  เราสามารถแปลงหน่วยจากมิลลิลิตรเป็นลิตรได้โดยการนำ 800 มาคูณด้วยค่าที่ใช้แปลงหน่วยเป็นมิลลิลิตรซึ่งก็คือ 1 / 1,000 ได้เช่นกัน เพื่อความรวดเร็ว เราสามารถแปลงมิลลิลิตรเป็นลิตรได้โดยการเลื่อนจุดทศนิยมมาทางซ้ายสามตำแหน่ง ซึ่งน่าจะเร็วกว่าการคูณหรือหาร ปริมาตร = 800 มิลลิลิตร × (1 ลิตร / 1000 มิลลิลิตร) = 800 / 1000 ลิตร = 0.8 ลิตร จากโจทย์ เราสามารถหาโมลาริตีได้โดยการนำจำนวนโมลของ NaCl 0.09 โมล มาหารด้วยปริมาตรของน้ำ 0.8 ลิตร โมลาลิตี = จำนวนโมลของตัวถูกละลาย / ปริมาตรของสารละลาย (หน่วยลิตร) = 0.09 โมล / 0.8 ลิตร = 0.1125 โมล/ลิตร นำผลลัพธ์ที่ได้มาปัดเศษในทศนิยม ซึ่งปกติจะปัดให้เหลือเพียงทศนิยมสองหรือสามตำแหน่ง ขึ้นอยู่กับคำสั่งว่าให้มีทศนิยมกี่ตำแหน่ง เมื่อเขียนคำตอบลงไปแล้ว อย่าลืมเขียน “M” (ย่อมาจาก “โมลาริตี”) และสูตรเคมีของตัวถูกละลายต่อท้ายด้วย ดังนั้นคำตอบของโจทย์นี้คือ 0.11 M NaCl โมลาริตีมีค่าเท่ากับจำนวนโมลของตัวถูกละลายหารด้วยปริมาตรของสารละลายที่มีหน่วยเป็นลิตร หรือเขียนเป็นสูตรได้ว่า molarity = moles of solute / liters of solution ดังนั้นถ้าโจทย์ให้ปริมาตรที่มีหน่วยเป็นมิลลิลิตรมาก็ต้องแปลงหน่วยเป็นลิตรก่อน ตัวอย่าง: จงหาโมลาลิตีของ CaCl2 1.2 โมล ในสารละลาย 2,905 มิลลิลิตร ในการหาโมลาริตี เราต้องทราบจำนวนโมลของตัวถูกละลาย กับปริมาตรของสารละลายในหน่วยลิตร ถ้าโจทย์ให้ค่าดังกล่าวมาโดยตรง ก็สามารถแทนลงไปในสูตรได้เลย ไม่จำเป็นต้องแปลงค่าใดๆ แต่ถ้าโจทย์ให้ปริมาตรของสารละลายในหน่วยมิลลิลิตรมา เราก็ต้องแปลงหน่วยจากมิลลิลิตรเป็นลิตรก่อน ถึงจะคำนวณหาโมลาริตีได้ ตัวอย่าง:  จำนวนโมล = 1.2 โมล CaCl2  ปริมาตร = 2,905 มิลลิลิตร โดยนำปริมาตรที่เป็นหน่วยมิลลิลิตรมาหารด้วย 1,000 (เนื่องจาก 1 ลิตร มีค่าเท่ากับ 1,000 มิลลิลิตร) หรือใช้วิธีง่ายๆ คือ เลื่อนจุดทศนิยมมาทางซ้ายสามตำแหน่ง ตัวอย่าง: ปริมาตร = 2905 มิลลิลิตร × (1 ลิตร / 1000 มิลลิลิตร) = 2.905 ลิตร เมื่อเราได้ปริมาตรของสารละลายที่มีหน่วยเป็นลิตรแล้ว เราก็สามารถจำนวนโมลของตัวถูกละลายมาหารด้วยค่าดังกล่าวได้เลย เพื่อหาโมลาริตี ตัวอย่าง: โมลาลิตี = จำนวนโมลของตัวถูกละลาย / ปริมาตรของสารละลาย (หน่วยลิตร) = 1.2 โมล CaCl2 / 2.905 ลิตร = 0.413080895 นำผลลัพธ์ที่ได้มาปัดเศษในทศนิยม ซึ่งปกติจะปัดให้เหลือเพียงทศนิยมสองหรือสามตำแหน่ง ขึ้นอยู่กับคำสั่งว่าให้มีทศนิยมกี่ตำแหน่ง เมื่อเขียนคำตอบลงไปแล้ว อย่าลืมเขียน “M” (ย่อมาจาก “โมลาริตี”) และสูตรเคมีของตัวถูกละลายต่อท้ายด้วย ตัวอย่าง: 0.413 M CaCl2
รู้สูตรการคำนวณหาโมลาริตี. ดูค่าต่างๆ ที่โจทย์ให้มา. นำจำนวนโมลมาหารด้วยปริมาตร. เขียนคำตอบลงไป. รู้สูตรการคำนวณหาโมลาริตี. ดูค่าต่างๆ ที่โจทย์ให้มา. หามวลโมลาร์ (molar mass) ของตัวถูกละลาย. แปลงมวลที่อยู่ในหน่วยกรัมเป็นโมล. นำจำนวนโมลมาหารด้วยปริมาตร. เขียนคำตอบลงไป. โจทย์: หามวลโมลาร์ของ NaCl. หาจำนวนโมลของตัวถูกละลาย โดยนำมวลของตัวถูกละลายมาคูณด้วยค่าที่ใช้แปลงหน่วยเป็นโมล. หาปริมาตรของสารละลายในหน่วยลิตร โดยนำปริมาตรของน้ำมาหารด้วย 1,000. นำจำนวนโมลของตัวถูกละลายมาหารด้วยปริมารของสารละลายในหน่วยลิตร. เขียนคำตอบลงไป. รู้สูตรการคำนวณหาโมลาริตี. ดูค่าต่างๆ ที่โจทย์ให้มา. แปลงหน่วยจากมิลลิลิตรเป็นลิตร. นำจำนวนโมลมาหารด้วยปริมาตรที่มีหน่วยเป็นลิตร. เขียนคำตอบลงไป.
https://www.wikihow.com/Calculate-Molarity https://www.wikihow.com/Calculate-Molarity https://www.wikihow.com/Calculate-Molarity https://www.wikihow.com/Calculate-Molarity
Calculating Molarity with Moles and Volume Calculating Molarity with Mass and Volume Additional Practice Problem Calculating Molarity with Moles and Milliliters